**ΤΟ ΦΑΙΝΕΣΘΑΙ ΚΑΙ ΤΟ ΕΙΝΑΙ**

**Η Ελένη θέτει το πρόβλημα της αυθεντικής ερμηνείας του μύθου και της σχέσης ανάμεσα στην ουσία και στα φαινόμενα… Στο τέλος όμως, εκείνο που αμφισβητείται δεν είναι ο μύθος αλλά τι κύρος της ανθρώπινης λογικής ως οργάνου ερμηνείας… Σε μια εποχή που ο πολιτισμός αμφισβητεί τις αξίες του, ο Ευριπίδης αμφισβητεί το κύρος της γνώσης διαπιστώνοντας το αδιέξοδο στη σχετικότητα των φαινομένων.**  *Κώστας Γεωργουσόπουλος, Κλειδιά και κώδικες θεάτρου*

|  |  |
| --- | --- |
| **Φαίνεσθαι** | **είναι** |
| **το όνομα**  **τα φαινόμενα**  **οι αισθήσεις**  **η επιφάνεια**  **το ψέμα**  **η απιστία**  **η προδοσία**  **το είδωλο**  **το παράλογο** | **το σώμα**  **η πραγματικότητα**  **ο νους**  **το βάθος**  **η αλήθεια**  **η αθωότητα**  **η αγνότητα**  **η Ελένη**  **η λογική** |

Η τυπική αντίθεση μεταξύ ονόματος και σώματος παρουσιάζεται για πρώτη φορά στα τελευταία έργα του Ευριπίδη. Πιθανόν ο ίδιος να είχε επηρεαστεί από τις **γνωστικές θεωρίες** του Γοργία κι έτσι να άρχισε να προβληματίζεται πάνω στη δυσκολία, για να μην πούμε την αδυναμία, απόκτησης της πραγματικής γνώσης. Το θέμα εισάγεται αμέσως από την αρχή, καθώς η Ελένη εκφράζει αμφιβολίες για την εκδοχή της δικής της γέννησης από ένα αυγό δημιουργημένο από το Δία.

Η ιστορία του ειδώλου, της ψευδαίσθησης παρέχει τη βάση πάνω στην οποία το έργο δημιουργεί ένα πρότυπο σχετικών **αντιθέσεων**: **υπόθεση-βέβαιη γνώση, όνομα-σώμα, θάνατος ζωή, η σκληρότητα της Ήρας-οι συμβουλές του Δία, η φρίκη του πολέμου, η αποκάλυψη της ελπίδας, κατάρα και ευλογία συνυπάρχουν και τα δύο στο** **κάλλος**. *Ερρ. Χατζηανέστης*

Ο άνθρωπος αδυνατεί να συλλάβει την αντίθεση ανάμεσα στα φαινόμενα και την πραγματικότητα. Για να αντιμετωπίσει το δυσερμήνευτο και δυσκολονόητο της τύχης έχει ως όπλο **τη σωφροσύνη του, τη λογική καθώς και τη θέληση να επικρατήσει τι δίκαιο.**

**ΔΡΑΣΤΗΡΙΟΤΗΤΑ**

**Με βάση τα παραπάνω κείμενα αλλά και τις εμπειρίες σας από τη σημερινή δύσκολη κατάσταση, να αναπτύξετε σε μία παράγραφο κατά πόσο είναι επίκαιρη σήμερα η διάσταση ανάμεσα στα φαινόμενα και την πραγματικότητα που υποστηρίζει ότι υπάρχει ο Ευριπίδης.**